Ujumine 1964. aasta suveolümpiamängudel
Ujumine 1964. aasta suveolümpiamängudel Tōkyōs toimus 11. oktoobrist kuni 18. oktoobrini. 1964. aasta olümpiamängudel võisteldi ujumises 18 alal. Meestel oli kavas 10 ja naistel 8 ala. Esimest korda oli kavas meeste 4 × 100 meetri vabaujumine ja 400 meetri kompleksujumine nii meestele kui ka naistele. Meeste 100 m seliliujumise asemel oli kavas 200 m seliliujumine. Võistlustel osales 42 riiki 405 sportlasega. Olümpiarekordid püstitati kõigil distantsidel ja maailmarekord kümnel korral. Tōkyō olümpiamängudel oli esimest korda kasutusel elektrooniliste puutepaneelidega finišeerimine.